Sokker: SA vroue beste in AfrikaBanyana Banyana het Suid-Afrika se eerste sokkertrofee sedert 1996 huis toe gebring. (Foto: Twitter / Banyana Banyana) Dit was die sesde probeerslag, maar hierdie keer was daar geen keer aan Banyana Banyana se opmars om gekroon te word as die beste vroue-sokkerspan in Afrika nie. Boonop is dit Suid-Afrika se eerste sokkertrofee sedert Bafana Bafana in 1996 Afrika-kampioene was nie. Wat die titel as Afrikabeker-wenners soveel meer glans gee is dat afrigter Desiree Ellis se span die gasheer, Marokko, in die eindstryd op hulle tuisveld kon klop. Sy is ook vroeër in die week as Afrika se beste vroue-afrigter gekroon. Tonight we celebrate ???????????????????? CHAMPIONS !!!#TotalEnergiesWAFCON2022 pic.twitter.com/7WV0i9p6gF — Banyana_Banyana (@Banyana_Banyana) July 23, 2022 Hildah Magaia se doele in die 62ste en 72ste minuut het die tuisskare stil gehad en van hulle het selfs huiswaarts gekeer. Die tuisspan het teruggeveg en die Suid-Afrikaners het waarskynlik ŉ bietjie ontspan en konsentrasie verloor. Rosella Ayane het in die 79ste minuut ŉ doel vir die tuisspan aangeteken en daar was nog ŉ tikkie hoop vir hulle. Daar was boonop nege minute se bykomende tyd aan die einde van die 90 minute en Banyana moes wal gooi. Maar dit was die Suid-Afrikaners se aand en feesviering kon begin toe die eindfluitjie geblaas is met die telling 2-1 in die besoekers se guns. Full-time: ????????1️⃣➖2️⃣???????? HISTORY as Banyana Banyana clinch their first ever WAFCON trophy!!! It’s coming home Mzansi!!!!????????????????????????????????????#TotalEnergiesWAFCON2022 #LiveTheImpossible pic.twitter.com/UV37lUwqMA — Banyana_Banyana (@Banyana_Banyana) July 23, 2022 Dit beteken ook die Suid-Afrikaanse vroue sluit die toernooi onoorwonne af ná oorwinnings teen Tunisië, Botswana, Burundi, Nigerië en Zambië. Daar was groot debatte oor bonusse vir die Suid-Afrikaanse vroue vir hulle sukses in die toernooi. Elke speler sal R400 000 as bonus verdien omdat hulle die trofee huis toe bring. Congratulations to @Banyana_Banyana on making history and winning their first ever title at the Women’s Africa Cup of National last night. They promised me that they would bring the trophy home. We cannot wait to welcome you back and thank you for flying the flag!???????? #WAFCON2022 pic.twitter.com/acJOIDIQEP — Cyril Ramaphosa ???????? (@CyrilRamaphosa) July 24, 2022